****

**III.GIMNAZIJA, SPLIT   
MATICE HRVATSKE 11  
21000 SPLIT**

KLASA: 112-01/25-01/02  
URBROJ: 2181-169-01-25-01

|  |  |
| --- | --- |
| U Splitu, 15. travnja 2025. godine |  |

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23), članka 10. točke 4. Pravilnika o radu III. gimnazije, odredaba Pravilnika o izmjenama Pravilnika o načinu i postupku zapošljavanja u III. gimnaziji i članka 3. Pravilnika o načinu i postupku zapošljavanja u III. gimnaziji, III. gimnazija, Matice hrvatske 11, 21000 Split, raspisuje

**N A T J E Č A J**

za zasnivanje radnog odnosa na radnom mjestu

**SPREMAČ/ICA,** **1 izvršitelj/ica (m/ž) na neodređeno puno radno vrijeme od 40 sati tjedno**

**(naziv je u skladu s Uredbom o nazivima radnih mjesta, uvjetima za raspored i koeficijentima za obračun plaće u javnim službama – „Narodne novine“ br. 22/24)**

**Mjesto rada: III. gimnazija, Split, Matice hrvatske 11, 21000 Split.**

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08 i 6/17.)

Izrazi koji se u ovom natječaju navode u muškom rodu su neutralni i odnose se jednako na muške i ženske osobe.

**Uvjeti:**

* Uz opće uvjete za zasnivanje radnog odnosa, sukladno općim propisima o radu, kandidati moraju ispunjavati uvjete sukladno Zakonu o odgoju i obrazovanju u osnovnoj i srednjoj školi („Narodne novine“, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) i odredbama Pravilnika o radu III. gimnazije,
* završena osnovna škola.

Radni odnos u Školi ne može se zasnovati s osobom za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

**U vlastoručno potpisanoj prijavi na natječaj kandidat je obvezan navesti osobno ime, adresu stanovanja, broj telefona odnosno mobitela, e-mail adresu na koju će mu biti dostavljena obavijest o datumu i vremenu procjene odnosno testiranja i naziv radnog mjesta na koje se prijavljuje.**

Kandidati su uz vlastoručno potpisanu prijavu dužni dostaviti:

* životopis,
* svjedodžbu o završenoj osnovnoj školi,
* dokaz o državljanstvu,
* uvjerenje nadležnog suda da kandidat nije pod istragom i da se protiv njega ne vodi kazneni postupak za kaznena djela za koja postoji zapreka za zasnivanje radnog odnosa u školi sukladno članku 106. Zakona o odgoju i obrazovanju u osnovnoj i srednjoj školi (ne starije od mjesec dana)
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od mjesec dana)
* ostale potrebne priloge/isprave/dokaze (za kandidate koji se prema posebnim propisima pozivaju na pravo prednosti pri zapošljavanju pod jednakim uvjetima).

Navedene isprave odnosno prilozi dostavljaju se u neovjerenoj preslici i ne vraćaju se kandidatu nakon završetka natječajnog postupka.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu „(Narodne novine“ broj 78/93, 29/94, 162/98, 16/07, 75/09, 120/16 i 57/22.).

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19,84/21 i 156/23), članku 48. stavku 1.-3. Zakona o civilnim stradalnicima iz Domovinskog rata („Narodne novine“ broj 84/21), članku 48. f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dužan je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st. 1 .Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

**Kandidati prijavom na natječaj daju privolu III. gimnaziji, Split za obradu osobnih podataka navedenih u svim dostavljenim prilozima odnosno ispravama za potrebe provedbe natječaja.**

**Škola će dostavljene podatke kandidata obrađivati u skladu s odredbama pozitivnih propisa koji uređuju zaštitu osobnih podataka.**

**Na natječaj se mogu prijaviti osobe oba spola.**

Nepotpune i nepravodobne prijave neće se razmatrati.

Sve kandidate koji su pravodobno podnijeli potpunu prijavu sa svim prilozima, odnosno ispravama i koji ispunjavaju uvjete natječaja, Povjerenstvo će pozvati na razgovor, najmanje 5 (pet ) dana prije dana određenog za razgovor. U pozivu će biti naveden datum, vrijeme i mjesto razgovora. Poziv će biti objavljen na javno dostupnoj mrežnoj stranici Škole <http://trema.hr/natjecaji> .

Kandidati koji su pravodobno dostavili potpunu prijavu te ispunjavaju uvjete natječaja obvezni su pristupiti procjeni odnosno razgovoru prema odredbama Pravilnika o načinu i postupku zapošljavanja u III. gimnaziji, Split.

[**https://trema.hr/?page\_id=1088**](https://trema.hr/?page_id=1088) **.**

Ako kandidat ne pristupi procjeni odnosno razgovoru smatra se da je odustao od prijave na natječaj i ne smatra se kandidatom.

**Rok** za podnošenje prijava je **osam dana** od dana objave natječaja na mrežnoj stranici i oglasnoj ploči Škole te mrežnim stranicama i oglasnim pločama Hrvatskog zavoda za zapošljavanje.

Prijave s dokazima o ispunjavanju uvjeta natječaja dostaviti na e-mail adresu: [iiigst@gmail.com](mailto:iiigst@gmail.com) ili osobno u tajništvo Škole s naznakom **„Za natječaj - za radno mjesto spremač/ica na neodređeno puno radno vrijeme od 40 sati tjedno****.**

**Rok za prijavu na natječaj je od 15. 4. 2025. do 23. 4. 2025.**

O rezultatima natječaja kandidati će biti obaviješteni putem mrežne stranice Škole: <https://trema.hr/?cat=14> u roku od 15 dana od dana sklapanja ugovora o radu s izabranim kandidatom ili donošenja odluke o neizboru kandidata odnosno bit će obaviješteni sukladno članku 11. Pravilnika o načinu i postupku zapošljavanja u III. gimnaziji, Split.

**Natječaj je objavljen na mrežnoj stranici i oglasnoj ploči Škole, te na mrežnoj stranici i oglasnoj ploči Hrvatskog zavoda za zapošljavanje, Područne službe Split, dana 15. 4. 2025.**

Ravnateljica

Deana Bokšić, prof.